কোম্পানীগঞ্জ সংবাদদাতা : নোয়াখালীর কোম্পানীগঞ্জে পুথিপত্র প্রকাশনী ও উপজেলা শিক্ষক সমিতির নেতৃবৃন্দের যোগসাজোশে সরকার নিষিদ্ধ বই বিক্রি করে প্রায় কোটি টাকার বানিজ্য করার অভিযোগ পাওয়া গেছে বিভিন্ন বিদ্যালয়ের অভিভাবকদের কাছ থেকে। কোম্পানীগঞ্জ উপজেলার সর্বত্রই সরকারের বিধি নিষেধ উপেক্ষা করে অবাধে বিক্রি হচ্ছে পাশাপাশি পাঠ্যসূচীতে সংযুক্ত করা হয়েছে বোর্ড অনুমোদনহীন ব্যকারণ ও গ্রামার বই। সরকার সৃজনশীল শিক্ষা পদ্ধতি চালু করে শিক্ষা ক্ষেত্রে যে ভূমিকা রাখার চেষ্টা করছে তা ভেস্তে যাওয়ার পথে অন্তরায় হয়ে দাঁড়িয়েছে উপজেলা শিক্ষক সমিতি ও পুঁথিপত্র প্রকাশনী। এ জন্য শিক্ষক সমিতির নেতৃবৃন্দ প্রকাশনী থেকে লক্ষ লক্ষ টাকা উৎকোচ নিচ্ছে বলে অভিযোগ উঠেছে।